# data[].attributes.body
Reklaam on, et red bull annab tiivad kuigi ma tegelikult ei anna. Ja see jutt on rohkem reklaami eesmärgil. See on mõeldud kergeusklikele

# data[].attributes.body
Sisu eest vastutab postimees, postituse autor on  perearst Dr Merilind. Lugu ilmus esmakordselt 2019. aastal.

# data[].attributes.attachment_link.readable_text
Perearst räägib, miks köha võib jääda vinduma ja kuidas sellest vabaneda

"Köha on kaitsefunktsioon. Kui võõrkehad, viirused või bakterid bronhi satuvad, tõmbub kops kiirelt kokku ja suure rõhuga õhk pühib haigusetekitaja limaskesta pealt minema," selgitab Meditiimi perearst Eero Merilind.

Samuti üritab organism haigustekitajat limaga "kinni püüda" - köhides tuleb see rögaga välja. Tavaline haiguskadalipp algab nohuga, siis tuleb kurguvalu, hääl läheb ära, tekib trahhea põletik, köha, ja kui protsess liigub veel allapoole, siis kopsupõletik.

Merilind tõdeb, et igal aastal on viirushaigustega kaasuv köha veidi erinev, suuresti lähtuvalt erinevatest haigustekitajate tüvedest. Kui eelmisel aastal kestis tüüpiline köha üks-kaks nädalat ja inimesed said terveks, siis tänavu kipub see vinduma neli-viis, mõnikord isegi kuus nädalat.

Kopsutreening aitab kiiremini haigusest priiks

Haigestudes võib esiti nohu- ja köharohu, sinepijalavannide ja muude koduste vahenditega ise proovida haigusele säru teha. "Mina rahvameditsiini võtteid soovitan - inimene siis tegeleb endaga. Mõnikord on ka aeg see, mis ravib," märgib Merilind.

Pikalt kurnavate ebameeldivuste ennetamiseks tasub panustada ka hingamiselundkonna treenimisse. "Kui inimene on terve, siis tasub aeg-ajalt paar korda sügavalt sisse hingata ja õhku kinni hoida, siis välja puhuda. See aktiviseerib kopsufunktsiooni," õpetab arst. Lastele soovitatakse kopsumahu treenimiseks õhupalli puhumist.

"Mida paremini kops on treenitud, seda kergemini haigus ära läheb," tähendab Merilind.

Nõrkus, higistamine ja palavik?

"Kui nädalal jooksul ei ole õnnestunud köhast võitu saada, peaks konsulteerima arstiga. Seda tuleks teha ka siis, kui enesetunne läheb järjest kehvemaks, tekkinud on nõrkus, ohtram higistamine ja palavikku ei saa kontrolli alla. Mõnikord võib sel juhul olla tegemist kopsupõletikuga, ja see võib kulgeda ka ilma kõrge palavikuta," tõdeb Merilind.

Kui köha on kestnud juba kolm-neli nädalat, tuleb perearsti sõnul tagamaid kindlasti uurida. Selguvad erinevad probleemid. Näiteks võib köha vindumises rolli mängida astmaatiline komponent, eakamatel inimestel ravimite kõrvaltoimed, mõnikord võib olla südamepuudulikkus. "Kes on kõva suitsumees, nendel on rögaeritust rohkem," ütleb arst. Suitsetajate haigusena tuntud krooniline obstruktiivne kopsuhaigus vajab dr Merilinnu sõnul teistsugust käsitlust kui tavaline viirushaigusest alguse saanud köha.

"Tubakasuits kahjustab otseselt kõiki hingamiselundeid, nii bronhe kui ka kopsude erinevaid osi. Tavaliselt on kroonilise obstruktiivse kopsuhaigusega mehed ja naised ikkagi pikaajalised suitsetajad ja omakesed on harjunud, et inimene vaikselt köhib ja rögistab," sõnab Merilind. Samuti ei kiirusta suitsetajad pikalt kestnud köha arstile kurtma. "Mõnikord nad ise ka häbenevad oma pikka suitsumehe staaži. Inimesed ikkagi ju teavad, et suitsetamine ei ole tervisele hea," tõdeb Merilind.

Kroonilise obstruktiivse kopsuhaiguse puhul tähendab elundi kahjustumine üha viletsamaks muutuvat hingamisfunktsiooni. Hapnikuvahetus jääb nõrgemaks ja seega hapniku protsent veres muutub järjest väiksemaks, mis tähendab, et inimene väsib, hingeldab, köhib, rögiseb. Dr Merilind märgib, et ka töövõime ja elujõud muutuvad samaealistega võrreldes oluliselt kehvemaks.

Suitsumehe köhast taastumine

Kui leidub motivatsioon suitsetamine maha jätta, saab hoiduda haiguse progresseerumisest. "Mida lühem suitsumehe staaž, seda paremad on ravitulemused," ütleb Merilind. Väiksema kahjustuse ja lühema staaži puhul võib köha isegi täielikult üle minna. Aastakümneid suitsu teinud saavad suitsetamisest loobudes aga organismi hapnikku juurde, raviga saab röga veeldada ja kopse rögast tühjemaks ja köha jääb harvemaks.

Kroonilist obstruktiivset kopsuhaigust ainult koduse köharohuga ei ravi, selleks on spetsiaalsed ravimid, mis aitavad kahjustunud kopsufunktsiooni toetada ja parandada.

"Inimesed on viimasel ajal ikkagi päris tublilt hakanud suitsetamist maha jätma," tõdeb dr Merilind. Osa jätab päevapealt, teised vähendavad järk-järgult sigarettide arvu. Eesmärgi saavutamist saavad toetada ka retseptiravimid, mis aitavad vähendada suitsetamise kihku.

Kui kiiresti tekivad organismis muutused pärast loobumist, oleneb jällegi suitsetamise staažist. Kõval suitsetajal, kes on tõmmanud mitukümmend aastat 20-30 sigaretti päevas, võtab Merilinnu sõnul taastumine aastaid. Juhusuitsetajatel läheb samuti tükk aega, enne kuni kopsufunktsioon saavutab sama taseme, mis on teistel.

"Arstide soovitus on nii vanadele kui ka noortele suitsetamisega mitte alustadagi. Kui suitsetad, siis see võimalikult kiiresti ära lõpetada," ütleb Merilind.

Lugu ilmus esmakordselt 2019. aastal.

# data[].attributes.attachment_link.title
Perearst räägib, miks köha võib jääda vinduma ja kuidas sellest vabaneda

# data[].attributes.attachment_link.description
Perearst räägib, miks köha võib jääda vinduma ja kuidas sellest vabaneda "Köha on kaitsefunktsioon. Kui võõrkehad, viirused või bakterid bronhi satuvad, tõmbub kops kiirelt kokku ja suure rõhuga õhk pühib haigusetekitaja limaskesta pealt minema," selgitab Meditiimi perearst Eero Merilind. Samuti üritab organism haigustekitajat limaga "kinni püüda" - köhides tuleb see rögaga välja.

# data[].attributes.body
2019 Salmonelloosid (A02)
Mehed 81 raplas 0 tartus 8
Naised 73 raplas 5 tartus 5

2020 Salmonelloosid (A02)
Mehed 55 raplas 3 tartus 0
Naised 44 raplas 2 tartus 0

Tänapäeval on vähem haigestumiseid ja rohkem nakatuved mehed kui naised

# data[].attributes.body
Naised on elanud koguaeg kauem kui mehed. Praegu elavad naised eeldatavalt 8 aastat kauem kui mehed. Meestel on tõusnud eluiga 4 või 5 aasta kaupa naistel on 2 kuni 4 aasta võrra.

# data[].attributes.body
See lehekülg on mõeldud inimestele, kes soovivad tubaka tarvitamisest loobuda. Ma sain teada, et 87 protsenti igapäevasuitsetajatest on mõelnud loobumisele. Ma sain teada et tubaka tarvitamine põhjustab 40% südame-veresoonkonnahaigustest. Lisaks sain teada mis tubakas su suuga täpselt teeb

# data[].attributes.body
See lehekülg on mõeldud inimestele kes tarvitavad liiga palju alkoholi või soovivad selle tarvitamist vähendada või lõpetada. Ma sain teada kuidas vähendada pohmakat. Siin on selline asi nagu alkokalkulaator ja see on suurepärane vahend oma alkoholitarbimise jälgimiseks, järelduste tegemiseks ja tarbimise vähendamiseks. Ma sain teada et enamatsi juuakse negatiivsete emotsioonide pärast ja selle tulemuseks rõõm on ainult lühiajaline.

# data[].attributes.attachment_link.readable_text
Küsimused ja vastused

Tere! Kus Narvas ja kes tegeleb alkoholisõltuvuse ravimisega?

Karin Kilp

alkoinfo.ee toimetaja Tervise Arengu Instituut

Tere

Alkoholisõltuvusega tegelevate ravikeskuste kontaktid, nende hulgas Narva haigla ambulatoorse kabineti vastuvõtuajad leiate siit.

Tere.

Ma pole tarvitanud alkoholi 36 aastat ja nüüd on selline lugu, et väljahingatavas õhus oli 0,15 ühikut alkoholi.
Antud perioodil tarvitasin ravimeid ja maarohtudest tehtud teesid.
Kas on võimalus, et organismis mingi protsessi tulemusena võib tekkida alkoholi laadne saadus.
Mis uuringutega seda kindlaks saab teha ja kus.
Teiseks tahan ka teha testi, mis näitaks, milla ma olen tarbinud alkoholi, mis on antud analüüsi nimi ja kes seda teeb.

Karin Kilp

alkoinfo.ee toimetaja Tervise Arengu Instituut

Loe täispikkuses

Tere

Kõigepealt pean teid kiitma, et olete nii pikka aega alkoholivabalt elanud.

Kuna te ei ole pikka aega alkoholi tarvitanud ning väljahingatavas õhus määrati alkohol, siis selleks võib olla mitmeid põhjuseid ja ilmselt oskab teile selles osas selgitusi anda tervishoiuprofessionaal. Annan põgusa vastuse oma teadmistest lähtuvalt.

Ravimid või ravimteed: Teatud ravimid või ravimteed võivad sisaldada alkoholi või selle derivaate, samuti võivad mõned ravimid või koostisosad põhjustada reaktsioone, mis sarnanevad alkoholi tarbimisega, sealhulgas alkoholi sisalduse suurenemist väljahingatavas õhus. See võib olla tingitud ravimi ainevahetusest organismis või sellest, kuidas ravimid mõjutavad seedetrakti mikrofloorat. Ravimite või ravimiteede tarvitamise osas ning selles, kuidas need võivad mõjutada alkoholi sisaldust väljahingatavas õhus, soovitan konsulteerida arsti või apteekriga.

Toit või joogid: Mõned toiduained või joogid võivad sisaldada väikseid koguseid alkoholi, näiteks mõned fermenteeritud tooted või alkoholisisaldusega joogid, nagu kali või kombucha. Kuigi need kogused on tavaliselt väga madalad, võivad need siiski mõjutada väljahingatava õhu alkoholisisaldust. Mõnedel juhtudel ka nätsu närimine või muude suus lahustuvate toodete tarbimine vahetult enne mõõtmist võib põhjustada olukorra, mida nimetatakse suuõõne alkoholisisalduseks ja mis võib mõjutada väljahingatava õhu testi tulemust. Tõsi küll, ei tohiks mõjutada tervel inimesel olulisel määral.

Meditsiinilised seisundid: Teatud meditsiinilised seisundid võivad mõjutada alkoholi metabolismi organismis või põhjustada alkoholi tootmist seedetraktis.

Vastuseks teie küsimusele, kas on olemas testi, mis määraks, milllal te viimati alkoholi tarvitasite, siis minu teada sellist pädevat testi ei ole. Saab määrata küll alkoholisisaldust veres, väljahingatavas õhus ja uriinis, kuid nende abil saab määrata hiljutist alkoholitarvitamist ja tuvastada hetkeolukorda. Soovitan ka selles osas pidada nõu tervishoiuspetsialistiga.

Loodan, et leiate oma küsimusele vastuse ja selgituse tekkinud olukorrale.

Tere. Minu küsimus on, et kui inimesel on tuvastatud HIV. Kas siis on võimalik minna alkoholi ravile haiglasse.

Karin Kilp

alkoinfo.ee toimetaja Tervise Arengu Instituut

Loe täispikkuses

Tere

Tänapäevane alkoholiravi on kompleksravi ja selle kohta saab rohkem informatsiooni siit.

Nagu teiste kaasuvate haigustega, nii ei näe ma ka takistust tuvastatud HIV-ga alkoholiravile pöördumiseks. Vaadake välja mugavaima asukohaga ravivõimalus ja palun võtke nendega ühendust.

Alkohol mõjutab sinu keha ja enesetunnet ka siis, kui sa seda ise ei tunne ning sul ei ole veel tervisekaebusi.

Otseselt alkoholist algavaid terviseprobleeme on umbes 60, kaudsemalt on alkoholi mõjuga seotud haigusi üle 200. Selles, kuidas alkohol täpselt kellegi tervist mõjutab, mängivad olulist rolli vanus, sugu, geenid ja palju muud.

Alkohol mõjutab ka seda, kuidas sina ümbritseva maailmaga suhtled ja oma eluga toime tuled. Sellepärast pane juba varakult tähele ohumärke. Kui tunned, et alkohol mõjutab sinu elukvaliteeti, on see piisav põhjus spetsialisti poole pöördumiseks.

Alkoholitarvitamise piirid

Milline alkoholikogus on ohutu?

Kõigi jaoks ohutut alkoholi tarvitamise taset pole olemas, kuid teadlased on välja selgitanud alkoholikogused, mida ületades hakkavad tervel täiskasvanul terviseriskid hüppeliselt suurenema.

Milline on minu alkoholitarvitamine?

Sageli tekivad inimesel vastandlikud tunded, kui ta oma joomisharjumuse peale mõtleb. Lõõgastav klaasike ja alles hiljem mõistmine, et see ei jäänudki üheks klaasikeseks. Sellest nõiaringist aitab väljuda oma käitumise aus analüüsimine. Vaata alkokalkulaatoris üle alkoholikogused, mida tarvitad, ning hinda AUDIT testi abil oma suhet alkoholiga.

Audit test

Küsimused 1 / 11

Alkoholitarvitamise vähendamine

Kuidas oma soovile kindlaks jääda?

Miks tekib soov alkoholi tarvitada ja kuidas sellest üle saada? Teadvusta enda harjumuspäraseid mõtte- ja käitumismalle ning õpi, kuidas keerulistes olukordades hakkama saada.

Lihtsad nipid, mis aitavad

Kuidas tarvitada alkoholi mõõdukalt - kontrollitud koguste ja sagedusega? Siit leiad praktilisi nippe, kuidas erinevates olukordades vähem juua.

Internetipõhine tasuta programm „Selge" aitab sul iseseisvalt oma alkoholiga seotud käitumismustreid muuta, alkoholitarvitamist vähendada või üldse lõpetada.

Mida teha, kui ise ei saa hakkama

Kas alkoholi liigtarvitamist tuleks ravida?

Kuidas ravitakse alkoholitarvitamise häiret?

Milline on ravi pikkus ja tulemuslikkus?

Millal tuleks pöörduda abi järele?

Kuidas käituda, kui lähedane liialdab alkoholiga?

Kuhu pöörduda?

Kui tunned, et vajad rohkem infot või soovid spetsialistiga nõu pidada

Kui sul on küsimus, siis võid sellele leida vastuse, kui tutvud juba esitatud küsimuste ja vastustega.

Esita oma küsimus ja sullea vastavad meie spetsialistid.

Tere! Kus Narvas ja kes tegeleb alkoholisõltuvuse ravimisega? Näita rohkem

Karin Kilp
alkoinfo.ee toimetaja Tervise Arengu Instituut

Tere

Alkoholisõltuvusega tegelevate ravikeskuste kontaktid, nende hulgas Narva haigla ambulatoorse kabineti vastuvõtuajad leiate siit.

... Näita rohkem

# data[].attributes.attachment_link.description
Mis on mõõdukas alkoholi tarvitamine? Kas vähendada? Kuidas vähendada? Kust saab abi?